laion/Wikipedia-Exotic huggingface dataset:
אייב הולצמן

אייב (אברהם) הולצמן (באנגלית: Abe Holzmann;‏ 19 באוגוסט 1874 - 16 בינואר 1939) היה מלחין אמריקאי של מוזיקה קלה. הוא נולד בניו יורק. אביו, יעקב הולצמן, היה מהגר מגרמניה או הונגריה. את חינוכו המוזיקלי שכלל תאוריה, קומפוזיציה ונגינה בפסנתר קבל בגרמניה ואחר כך בקונסרבטוריון למוזיקה בניו יורק. הולצמן הלחין קטעים קצרים של מוזיקת רגטיים, וכן מארשים וואלסים. רוב יצירותיו התפרסמו בעיקר בארצות הברית. יצירות רבות נמצאות בפסקול של סרטים רבים וסדרות טלוויזיה. ב-1901, לרגל בחירתו של תאודור רוזוולט לנשיא ארצות הברית, חיבר הולצמן את יצירתו המפורסמת ביותר - המארש !Blaze Away. יצירה זו מפורסמת בכל העולם בהרכבים שונים, בעיקר לתזמורות כלי נשיפה. יש גם ביצוע של טכנאי קול שהקליט בקולו את קבוצות הכלים השונים על פסקולים שונים שחיבורם נותן אפקט של תזמורת שלמה. A-la-carte (1915) Alagazam (1902) Blaze-Away! (1901) possibly a tribute to "Rough Rider" turned U.S. President Theodore Roosevelt Bunch O' Blackberries (1899) Calanthe (1900) Cowperthwait Centennial March (1907) Flying Arrow (1906) The Hand That Rocks The Cradle Rules The World (1901) Hunky Dory (1900) Love-Land (1905) Old Faithful (1908) The Rialto (1916) Smokey Mokes (1899) Spirit of Independence (1912) Symphia (1902) Uncle Sammy (1904) The Whip (1908) The Winning Fight (1911) Yankee Grit (1905) אייב הולצמן, במסד הנתונים הקולנועיים IMDb (באנגלית) אייב הולצמן, באתר MusicBrainz (באנגלית) אייב הולצמן, באתר Discogs (באנגלית) אייב הולצמן, ביוגרפיה ורשימת יצירות בלייז אוואי בביצוע תזמרתו של אנדרי ריו, באתר יוטיוב
Invision Power Board

Invision Power Board (בקיצור: IPB) היא מערכת להקמת פורום אינטרנט אשר פותחה בידי Invision Powers Services. המערכת נכתבה בשפת התכנות PHP ובאמצעות MySQL לצורך הקמת מערכת נתונים בסיסית. עם שיווק המערכת, הציעה המפתחת מגוון עשיר של תוספים בעלות נמוכה. נוסף לכך מפתחים חיצוניים פרסמו תוספים שונים ואף ערכות נושא למשתמשי המערכת. נכון לתחילת 2021 מוצע גם תרגום למערכת בעלות של 10$ עד 120$ למשתמש בשפה העברית, והוא נמצא זמין להורדה באתר של Invision Community תחת חנות המסחר הנקראת Marketplace. חברת Invision Power Services (IPS) הוקמה בשנת 2002. מוצרם הראשון שהוצע למכירה היה מערכת ליצירת פורום באינטרנט לצרכים אישיים או עסקיים, מערכת פשוטה המאפשרת התקנתה בהתאם לדרישות הלקוח. גרסאות המערכת לאורך השנים היו: גרסה 1 - שחרור המערכת הראשון, היה אפשרי להורדה חינמית תחת רישיון קנייני. הגרסה האחרונה ששוחררה אף היא בתנאים אלו הייתה 1.3, לה שוחרר עדכון קל תחת רישיון חדש מבלי הצורך לשלם עליו למטרות הערכה בלבד. גרסה 2 - שחרור המערכת השני החל בסיום פיתוח 2.0.0, בצירוף אותו רישיון מגרסה 1.3. מפתחי המערכת תכננו להשאיר את המערכת להורדה חופשית, אולם בשנת 2004 הופסקה האפשרות להורדת המערכת, וזאת בעקבות סיבות כלכליות. לאחר עדכון 2.0.1, הורדות המערכת המלאה באתר המערכת הוחלפו עם הורדות חלקיות של המערכת לצורך ניסיון בלבד. גרסה 3 - עדכון 3.0 שוחרר ב-23 בינואר 2009. מהדורה חדשה זו נחשבת כבכירה ביותר של המערכת. הדבר מתבטא בתכונותיה החדשות מבחינת עיצוב ואופטימיזציה - נוספה האופציה לדירוג פרסומים למיניהם מטעם המשתמשים, מערכת ההודעות הפרטיות הפכה לבעלת שלל אופציות נוספות. עם הזמן נוספו שיפורים נוספים לגרסה השלישית. גרסה 4 - המערכת שונתה מהקצה לקצה, ונוספו אפשריות חדשות. נוספה האפשרות לעצב את הפרופיל בסגנון חדש, תא הדואר הפרטי של המשתמש שונה וכן שונה העיצוב של האשכולות והפורומים. אתר האינטרנט הרשמי של Invision Power Board (באנגלית) קהילת התמיכה הרשמית של המערכת חנות התוספים המוצעים למכירה ללקוחות החברה
ארקדי לוקסמבורג

ארקדי לוקסמבורג (ברוסית: Аркадий Люксембург; באנגלית: Arkady Luxemburg; נולד ב-15 במרץ 1939) הוא מלחין מולדובני–אמריקאי ממוצא יהודי. לוקסמבורג קיבל בשנת 1964 תואר שני באמנויות (בקומפוזיציה, תורת המוזיקה, ונגינת פסנתר) באקדמיה למוסיקה בקישינב מולדובה הסובייטית שבברית המועצות. הוא עבד כמורה במוסדות חינוך שונות בקישינב, בהם האקדמיה למוזיקה, המכללה למוזיקה של מולדובה ובית הספר למוזיקה של מולדובה. כמה מתלמידיו היו לאמנים ידועים בעולם. הוא חיבר כמה יצירות בתורת המוזיקה והרמוניה. בשנת 1967 זכה בתואר מלחין השנה. בשנת 1990 ארקדי לוקסמבורג עלה לישראל והחל ללמד במכללה לחינוך על שם דוד ילין בירושלים. בשנת 1995 היגר לסן דייגו בארצות הברית. הוא חבר איגוד הקומפוזיטורים בישראל, מולדובה ו-ASCAP בארצות הברית. בין היצירות הסימפוניות הבולטות שלו ניתן למנות את "הסינפונייטה", סימפוניה לתזמורת מיתרים "השואה" לזכרם של קורבנות השואה, שני קונצ'רטי לפסנתר עם תזמורת, קונצ'רטו לצ'לו עם תזמורת סימפונית פנטזיה "ניגוני האביב". בין יצירות למקלדת סולו הבולטות ניתן למנות את "Aquarelie", "לזכרו של שוסטקוביץ'", "לזכרו של גרשווין". ארקדי לוקסמבורג כתב מספר פמוזנים בשיתוף פעולה עם מספר משוררים, לרבות יפים קרימרמן. "הסינפונייטה" לתזמורת קונצ'רטו לפסנתר ולתזמורת מס' 1 קונצ'רטו "נעורים" לפסנתר ולתזמורת מס' 2 קונצ'רטו לצ'לו ולתזמורת סוויטה מס' 1 לתזמורת מייתרים סוויטה מס' 2 לתזמורת מייתרים פנטזיה לפסנתר ותזמורת מייתרים "ניגוני האביב" פנטזיה לתזמורת סימפונית "קפריס" לחליל ולתזמורת כלי קשת "בלדה סימפונית" לקול ותזמורת "ואלס" לקול ותזמורת "סוויטה לילדים" לתזמורת קאמרית "מנגינה" ו"סקרצו" לתזמורת כלי המייתר "וריאציות לתזמורת" "סימפוניה" למייתרים "שיר" למייתרים. "אלגיה" ו"רגטיים" לתזמורת "Overture לנוער" לתזמורת "הומורסקה" לתזמורת 12 חתיכות "הקדמה" לרביעיית מיתרים סוויטה לרביעיית מס' 1, מס' 2, מס' 3 "שלוש חתיכות" לרביעיית מייתרים חמישייה "שיר הערש ואוסטינטו" לכלי נשיפה עץ "אלתור וסקרצו" לחליל, צ'לו ופסנתר "שיר הערש והומורסקה" לחמישיית כלי נשיפה "הבה נגילה" לחמישיית כלי נשיפה "סוויטה" לחמישה סקסופונים "בלוז נ' ורוק נ' רול" ל-4 טרומבונים "Romance ו-Foxtrot" ל-4 חצוצרות 3 קטעים ל-4 קרני יער "פרלוד ואוסטינטו" ל-4 כינורות "רכבת שמחה" לאנסמבל כינורות ופסנתר "פסקליה ולמחול" לחליל, קרן יער ופסנתר סוויטה לרביעיית עץ רוח שלושה קטעים לקלרינט ובסון שלושה קטעים לכינור, ויולה וצ'לו סונטה סוויטה "צבעי מים" ב-8 פרקים הסוויטה "לזכרו של גרשווין" ב-5 פרקים סונטינה, סונטינה קטנה שלושה קטעים "לזכרו של שוסטקוביץ'" "סוויטה לילדים" בסגנון עממי "בלוזים" 8 יצירות "פרלוד", 12 יצירות "האלבום לילדים" 9 יצירות "סוויטה לצ'מבלו" 4 יצירות "פרלודים" 8 יצירות "אלתור וטוקטה" "מצבי הרוח" חמש מיניאטורות לפסנתר "האלבום לילדים" 16 יצירות "עונות השנה" - 4 יצירות ארקדי לוקסמבורג, באתר AllMusic (באנגלית) ארקדי לוקסמבורג, באתר Discogs (באנגלית) יצירה של ארקדי לוקסמבורג בביצוע של תזמורת של סן דייגו
כדורגלן השנה בליגה האנגלית (התאחדות שחקני הכדורגל)

כדורגלן השנה בכדורגל האנגלי (באנגלית: PFA Players' Player of the Year) הוא פרס עונתי המוענק על יד התאחדות שחקני הכדורגל באנגליה ובוויילס לשחקן הטוב ביותר בליגה האנגלית. הזוכים בתואר משנת 1974: 1974 – נורמן הנטר (לידס יונייטד) 1975 – קולין טוד (דרבי קאונטי) 1976 – פט ג'נינגס (טוטנהאם הוטספר) 1977 – אנדי גריי (אסטון וילה) 1978 – פיטר שילטון (נוטינגהאם פורסט) 1979 – ליאם בריידי (ארסנל) 1980 – טרי מקדרמוט (ליברפול) 1981 – ג'ון וורק (איפסוויץ' טאון) 1982 – קווין קיגן (סאות'המפטון) 1983 – קני דלגליש (ליברפול) 1984 – איאן ראש (ליברפול) 1985 – פיטר ריד (אברטון) 1986 – גארי ליניקר (אברטון) 1987 – קלייב אלן (טוטנהאם הוטספר) 1988 – ג'ון בארנס (ליברפול) 1989 – מארק יוז (מנצ'סטר יונייטד) 1990 – דייוויד פלאט (אסטון וילה) 1991 – מארק יוז (מנצ'סטר יונייטד) 1992 – גארי פאליסטר (מנצ'סטר יונייטד) 1993 – פול מקגראת' (אסטון וילה) 1994 – אריק קנטונה (מנצ'סטר יונייטד) 1995 – אלן שירר (בלקברן רוברס) 1996 – לס פרדיננד (ניוקאסל יונייטד) 1997 – אלן שירר (ניוקאסל יונייטד) 1998 – דניס ברגקאמפ (ארסנל) 1999 – דויד ז'ינולה (טוטנהאם הוטספר) 2000 – רוי קין (מנצ'סטר יונייטד) 2001 – טדי שרינגהאם (מנצ'סטר יונייטד) 2002 – רוד ואן ניסטלרוי (מנצ'סטר יונייטד) 2003 – תיירי הנרי (ארסנל) 2004 – תיירי הנרי (ארסנל) 2005 – ג'ון טרי (צ'לסי) 2006 – סטיבן ג'רארד (ליברפול) 2007 – כריסטיאנו רונאלדו (מנצ'סטר יונייטד) 2008 – כריסטיאנו רונאלדו (מנצ'סטר יונייטד) 2009 – ראיין גיגס (מנצ'סטר יונייטד) 2010 – ויין רוני (מנצ'סטר יונייטד) 2011 – גארת' בייל (טוטנהאם הוטספר) 2012 – רובין ואן פרסי (ארסנל) 2013 – גארת' בייל (טוטנהאם הוטספר) 2014 – לואיס סוארס (ליברפול) 2015 – אדן הזאר (צ'לסי) 2016 – ריאד מחרז (לסטר סיטי) 2017 – אנגולו קאנטה (צ'לסי) 2018 – מוחמד סלאח (ליברפול) 2019 – וירג'יל ואן דייק (ליברפול) 2020 – קווין דה בראונה (מנצ'סטר סיטי) 2021 – קווין דה בראונה (מנצ'סטר סיטי) 2022 – מוחמד סלאח (ליברפול) 2023 – ארלינג האלנד (מנצ'סטר סיטי) הכדורגלן הצעיר של השנה בליגה האנגלית כדורגלן השנה בליגה האנגלית (התאחדות עיתונאי הכדורגל)
בי שנג

לא ידוע שם זה נכתב במקור בהתאם לסדר המזרחי; שם המשפחה הוא בי. בִּי שֶׁנְג (בסינית מפושטת: 毕升; בסינית מסורתית: 畢昇; בפין-יין: Bì Shēng;‏ 972 – 1051) היה הממציא של טכנולוגיית הדפוס הידועה הראשונה המבוססת על הרכבת לוח הדפוס מאותיות בודדות. המערכת של שנג הומצאה בין 1041 ל-1048, במהלך שושלת סונג של סין, והייתה עשויה מחרסינה. מערכת זו מוכרת בעברית בשם דפוס בלט. מדיה וקבצים בנושא בי שנג בוויקישיתוף ערך זה הוא קצרמר בנושא סינים. אתם מוזמנים לתרום לוויקיפדיה ולהרחיב אותו.
איזיאסלב

איזיאסלב (באוקראינית: Ізя́слав, בפולנית: Zasław, זסלב) היא עיר במערב אוקראינה, על גדת הנהר הורין. היא איחוד של שתי ערים, זסלב העתיקה (מוזכרת לראשונה ב-1390) וזסלב החדשה (מוזכרת לראשונה ב-1579). מקור השם הוא במילה רוסית ("славута") שפירושה "הנהר". העיר מוזכרת במסמכים מתקופת ולדיסלב, מלך פולין ו-ויטאוטאס הגדול במאה ה-15 אשר גם ביקרו באיזיאסלב. בעיר פעל "מנזר השילוש הקדוש", שהשתייך לכנסייה האורתודוקסית האוקראינית. במאות ה-16 וה-17 הייתה איזיאסלב מעוז חזית נגד פולשים מהערבה האירואסייתית, בעיקר מונגולים. בין מגיני העיר היה גם בוגדן חמלניצקי. בתקופת החלוקה השנייה של פולין, החל ב-1792, הייתה איזיאסלב מרכז מנהלי באימפריה הרוסית. בגדה השמאלית התחתונה, שמועילה יותר להגנה, על גדת נהר הורין ממוקם איזיאסלב הישן (העיר העתיקה). בגדה הימינית, במיקום גבוה יותר, ממוקם איזיאסלב החדש (העיר החדשה). בסוף המאה ה-19 היו כמחצית מתושבי איזיאסלב - כ-6,000 איש - יהודים, כשליש אוקראינים כ-13% רוסים ומעט פולנים, גרמנים ודוברי שפות אחרות. עקב תיעוש ועיור בברית המועצות בין מלחמות העולם היגרו יהודים רבים מהעיר. בין מלחמות העולם היו בעיר כ-3,200 יהודים, רבים מהם פועלים במפעלים ממלכתיים ופקידים. הגרמנים כבשו את איזיאסלב ביולי 1941, במסגרת מבצע ברברוסה. באוגוסט נורו למוות כ-1,000 מיהודי העיר בידי המשטרה הגרמנית. בעיר הוקם גטו וביוני 1942 נורו למוות בסדרת אקציות כ-3,000 יהודים מאיזיאסלב והנפה. בתחילת 1943 נרצחו אחרוני היהודים בעיר. הכיכר המרכזית קבר אחים של חיילים סובייטים ופרטיזנים בפארק התהילה כנסיית יוסף הקדוש (אוק') ארמון סנגושקו (רו') מימין לשמאל: ארמון סנגושקו, כנסיית יוסף הקדוש, ורחוב שב'צנקו שוק כנסיית יוחנן המטביל הקדוש (אוק'), בית תפילה נוצרי העתיק ביותר באיזיאסלב. כנסיית יוחנן המטביל הקדוש וכנסיית המולד כנסיית המולד בית הכנסת הגדול (רו') בו החל נתן נטע הנובר ללמד בית חולים מבט מגשר שמפריד בין העיר החדשה לעיר העתיקה מדיה וקבצים בנושא איזיאסלב בוויקישיתוף אתר האינטרנט הרשמי של איזיאסלב איזיאסלב, ברשת החברתית פייסבוק איזיאסלב, סרטונים בערוץ היוטיוב איזיאסלב (אוקראינה), דף שער בספרייה הלאומית איזיאסלב (Iziaslav), באנציקלופדיה של הגטאות, באתר יד ושם איזיאסלב במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) אלכסנדר קרוגלוב (רו') ומרטין דין, איזיאסלב, אנציקלופדיה של המחנות והגטאות (כרך II, חלק B, עמ' 1369–1370), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
ססאר אספיליקווטה

ססאר "דייב" אספיליקווטה טאנקו (בספרדית: César Azpilicueta Tanco ; נולד ב-28 באוגוסט 1989 בפמפלונה שבספרד) הוא כדורגלן ספרדי המשחק בעמדות הבלם והמגן באתלטיקו מדריד ובנבחרת ספרד. אספיליקווטה פרץ בנוער של הקבוצה הספרדית אוסאסונה, ובגיל 18 החל לשחק בקביעות בקבוצה הבוגרת. לאחר שלוש שנים ויותר מ-100 הופעות, נמכר לקבוצת הפאר הצרפתית אולימפיק מרסיי תמורת שבעה מיליון אירו. בצרפת זכה עם מרסיי בארבעה תארים במשך שנתיים, לפני שנקנה על ידי אלופת אירופה צ'לסי בחלון העברות של קיץ 2012, תמורת שבעה מיליון ליש"ט לערך. ערך את הופעת הבכורה בצ'לסי ב-25 בספטמבר 2012 בניצחון 0–6 נגד וולברהמפטון וונדררס במסגרת גביע הליגה האנגלית. אספיליקווטה גרם לפנדל בגמר הליגה האירופית 2013, כאשר נגע בידו ברחבה, והביא לשער שוויון זמני לטובת בנפיקה ליסבון. על אף הפנדל, צ'לסי ניצחה 1–2 וזכתה בתואר. בעונת 2014/2015 זכה עם הקבוצה באליפות אנגליה. ב-23 באוגוסט 2015 הבקיע לראשונה בליגה האנגלית, בניצחון 2–3 נגד וסט ברומיץ' אלביון. בעונת 2016/2017 הוא לא החמיץ דקה אחת בעונת האליפות השנייה שלו במדי צ'לסי. בעונת 2020/2021, כקפטן הקבוצה, הוא זכה עם צ'לסי בליגת האלופות, לאחר ניצחון 0–1 על מנצ'סטר סיטי. ב-6 ביולי 2023 חתם השחקן לעונה אחת באתלטיקו מדריד. אספיליקווטה שיחק בכל הנבחרות הצעירות של ספרד מאז גיל 16, זכה באליפות אירופה עד גיל 19 ועד גיל 21, והשתתף בין היתר גם בגביע העולם עד גיל 20 ובטורניר האולימפי בלונדון. בפברואר 2013 זכה לקבל את הזימון הראשון לנבחרת הבוגרת של ספרד, במשחק ידידות נגד אורוגוואי. נכלל בסגל נבחרת ספרד לטורניר מונדיאל 2022. אולימפיק מרסיי הסופר קאפ הצרפתי - 2010, 2011 גביע הליגה הצרפתית - 2010/2011, 2011/2012 צ'לסי גביע הליגה: 2014/2015 אליפות אנגליה: 2014/2015, 2016/2017 הגביע האנגלי: 2017/2018 הליגה האירופית: 2012/2013, 2018/2019 ליגת האלופות: 2020/2021 הסופר קאפ האירופי: 2021 גביע העולם למועדונים: 2021 נבחרת ספרד זכייה באליפות אירופה עד גיל 19 - 2006 זכייה באליפות אירופה עד גיל 21 - 2011 מדיה וקבצים בנושא ססאר אספיליקווטה בוויקישיתוף ססאר אספיליקווטה, ברשת החברתית אקס (טוויטר) ססאר אספיליקווטה, ברשת החברתית אינסטגרם ססאר אספיליקווטה, באתר Transfermarkt ססאר אספיליקווטה, באתר Soccerway ססאר אספיליקווטה, באתר BDFutbol ססאר אספיליקווטה, באתר WorldFootball.net ססאר אספיליקווטה, באתר National Football Teams ססאר אספיליקווטה, באתר FootballDatabase.eu ססאר אספיליקווטה, באתר ESPN Garry Hayes, Cesar Azpilicueta: I Like Chelsea Fans Calling Me Dave, Bleacher Report (באנגלית) ‏צ'לסי זכתה בליגת האלופות אחרי 0:1 על מנצ'סטר סיטי, באתר ספורט1, 29 במאי 2021 אספיליקואטה נפרד בדמעות וחתם באתלטיקו, מאונט: "הבנתי שאני לא בתכניות", באתר וואלה, 6 ביולי 2023 OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית)
אנטארקטיקה (פירושונים)

האם התכוונתם ל... אנטארקטיקה – יבשת בדרום כדור הארץ אנטארקטיקה הארגנטינית – חלק מאנטארקטיקה שארגנטינה טוענת לריבונות בה הטריטוריה האנטארקטית האוסטרלית – חלק מאנטארקטיקה שאוסטרליה טוענת לריבונות בה הטריטוריה האנטארקטית הבריטית – חלק מאנטארקטיקה שבריטניה טוענת לריבונות בה אנטארקטיקה צ'ילנה – חלק מאנטארקטיקה שצ'ילה טוענת לריבונות בה. "אזור האינטרסים" של ברזיל באנטארקטיקה – חלק מאנטארקטיקה שברזיל טוענת לריבונות בה. אנטארקטיקה (אלבום) – אלבום מוזיקה של הזמרת קורין אלאל אנטארקטיקה (שיר) – שיר עברי שחיברה הפזמונאית חנה גולדברג והוא שיר הנושא של האלבום אנטארקטיקה אנטארקטיקה (סרט, 2008) – סרט קולנוע ישראלי משנת 2008 גוארנה אנטארקטיקה – משקה קל ברזילאי
הכול כלול

הכול כלול הוא כינוי לאתר נופש שמחירו כולל, בנוסף ללינה, מינימום של שלוש ארוחות ביום, משקאות קלים, משקאות אלכוהוליים, ושירותים נוספים הניתנים לאורך היום. שיטת נופש זו נפוצה בעיקר באזורי נופש חמים, ומקורה באתרי הנופש קלאב מד שהוקמו על ידי ז'ראר בליץ הבלגי. אין תקן בינלאומי שמגדיר את המושג הכול כלול, וכל בית מלון עשוי להגדיר אותו באופן שונה. כך, למשל, בחלק מהמלונות משקאות חריפים מיובאים אינם כלולים בעלות הנופש, ואילו מלונות אחרים עשויים אף לכלול בהצעתם ציוד השכרה ספורטיבי או כרטיסים לביקור באתרי התיירות ובמוזיאונים. כמו כן ישנם אתרי הכול כלול שפונים לקהלי יעד ספציפיים, כגון מבוגרים בלבד, זוגות, או משפחות. עסקאות של הכול כלול, המועדפות במיוחד על משפחות בשל העובדה שהכול כלול ומשולם לפני היציאה, זוכות להצלחה גוברת בקרב נופשים שמעוניינים לשלוט בתקציב החופשה שלהם. כתבה על נופשים במתכונת "הכל כלול", באתר מאקו חופשות הכל כלול ע"פ קלאב מד, באתר קלאב מד ערך זה הוא קצרמר בנושא תיירות ובנושא כלכלה. אתם מוזמנים לתרום לוויקיפדיה ולהרחיב אותו.
וירג'ין אמריקה

וירג'ין אמריקה (באנגלית: Virgin America) הייתה חברת תעופה אמריקאית. בסיסה היה בנמל התעופה הבינלאומי של סן פרנסיסקו, והיא הפעילה טיסות ליעדים בארצות הברית ומקסיקו. בעבר הפעילה החברה גם קו טיסות לטורונטו אך זה הופסק ב-6 באפריל 2010. למרות שהחברה הוקמה על ידי היזם הבריטי ריצ'רד ברנסון, מחזיקה קבוצת וירג'ין ב-25% בלבד ממניות החברה, מכיוון שעל פי החוק האמריקאי, חברת תעופה הרשומה בארצות הברית חייבת להיות תחת "שליטה בפועל" של אזרחים אמריקאים. 75% הנותרים שייכים לקבוצת ההשקעות VAI Partners LLC. החברה הוקמה באביב 2003, והיא החלה לפעול רק ב-8 באוגוסט 2007, מכיוון שהיו התנגדויות רבות לחברה החדשה. המתנגדים; חברות התעופה האמריקאיות ובראשם קונטיננטל איירליינס, טענו שאין לאפשר לחברה להירשם בארצות הברית מכיוון שבעליה אינו תושב המדינה. בדצמבר 2016 הושלמה רכישת החברה על ידי אלסקה איירליינס, אך החברה המשיכה להפעיל טיסות תחת וירג'ין אמריקה עד 24 באפריל 2018, שאז היא מוזגה לחלוטין עם אלסקה איירליינס. מדיה וקבצים בנושא וירג'ין אמריקה בוויקישיתוף אתר האינטרנט הרשמי של וירג'ין אמריקה (באנגלית) מדיה וקבצים בנושא וירג'ין אמריקה באתר Airliners.net Alaska Air completes Virgin America acquisition, באתר רויטרס, 14 בדצמבר 2016
פיפינג טום

באנגלית – Peeping Tom האם התכוונתם ל... טום המציצן – באגדת ליידי גודייבה, הציץ בליידי הרוכבת ערומה ונענש בעיוורון המציצן – סרט קולנוע בריטי מנת 1960 פיפינג טום (להקה) – להקת טריפ הופ בהנהגתו של מייק פאטון כינוי לאדם הלוקה בפרפיליית המציצנות
לאו ויינר

לאו ויינר (בהונגרית: Weiner Leó;‏ 16 באפריל 1885 – 13 בספטמבר 1960) היה מלחין הונגרי-יהודי ומורה למוזיקה, בין המובילים בתחומו בהונגריה במחצית הראשונה של המאה ה-20. ויינר נולד בבודפשט. את שיעורי הפסנתר הראשונים שלו קיבל מאחיו, ובהמשך למד באקדמיה למוזיקה ע"ש פרנץ ליסט. בתקופת לימודיו שם זכה בפרסים רבים, בהם מלגת פרנץ ליסט, פרס פולקמן ופרס ארקל, כולם על יצירה אחת: סרנדה, אופוס 3, פרס היינאלד על "אגנוס דאי" למקהלה, ופרס שונדה על "פנטזיה הונגרית" לטארוגאטו וצימבלום. פרס פרנץ יוזף איפשר לו לנסוע לווינה, מינכן, ברלין ופריז בשנת 1908 התמנה ויינר למורה לתאוריית המוזיקה באקדמיה למוזיקה של בודפשט. הוא היה לפרופסור להלחנה ב-1912 ולפרופסור למוזיקה קאמרית ב-1920. ב-1949 היה לפרופסור אמריטוס, אך המשיך ללמד עד סוף חייו. הוא מת בבודפשט. בין תלמידיו הרבים ידועי-השם פריץ ריינר, סר גאורג שולטי, אנה ואריאש, אנטל דוראטי ובלה שיקי ואישטוואן אנטל שהמשיכו את דרכו. ב-1928 ייסד באקדמיה תזמורת ללא מנצח שנגניה היו סטודנטים מוכשרים במיוחד. כמלחין, הושפע ויינר בעיקר ממלחיני התקופה הרומנטית, מבטהובן עד מנדלסון, בגישתו המוזיקלית. נראה, שאת תחושת הצבע התזמורתי בכתיבתו קיבל מאותם מלחינים צרפתים שלא הושפעו באופן ניכר מריכרד וגנר, בייחוד ביזה. הגישה הרומנטית הזאת, סולידית ושמרנית, שימשה בסיס לסגנונו, שהושפע בהמשך מיסודות של מוזיקה הונגרית עממית. עם זאת, הוא לא חקר את תחום מוזיקת העם, כפי שעשו בני תקופתו בארטוק וקודאי, אלא התעניין בנושא ועשה שימוש בכמה יסודות של מוזיקה עממית בלי להשפיע על השפה ההרמונית שביסס בכתיבתו. אפשר לחלק את כתיבתו היוצרת לארבע תקופות: התקופה שלפני מלחמת העולם הראשונה |(1913-1905), אחר תקופה נאו-קלאסית (1924-1918), התקופה שבה תפס החומר ההונגרי-עממי מקום ראשון במעלה בסגנונו (1951-1931), והתקופה האחרונה (1960-1952), שהיצירה המאפיינת אותה ביותר היא הפואמה הסימפונית "טולדי", אופוס 43. בהמשך הקריירה שלו קיבל בין השאר את פרס קולידג' (1922) על רביעיית המיתרים השנייה שלו, את פרס המדינה על הסוויטה אופוס 18 (1933) ושני פרסי קושוט בשנים 1950 ו-1960. בין יצירותיו הבולטות של ויינר שלישיית מיתרים, שתי סונאטות לכינור, חמישה דיברטימנטי לתזמורת, פואמה סימפונית ומספר רב של יצירות קאמריות וקטעים לפסנתר. רוב הפסנתרנים יזהו ללא קושי את "מחול השועל" מלא-החיים שלו. Stanley Sadie|Sadie, Stanley. The new Grove dictionary of music and musicians, Macmillan, 1980. Darryl Lyman|Lyman, Darryl. Great Jews in Music, J. D. Publishers, 1986. Alfred Sendrey|Sendrey, Alfred . Bibliography of Jewish music, Columbia University Press, 1951. Leo Weiner Chamber Music sound-bites: String Trio,Op.6, String Quartet No.1, Op.4 & Divertimento No.2 for String Quartet, Op.24a מדיה וקבצים בנושא לאו ויינר בוויקישיתוף לאו ויינר, באתר ספוטיפיי לאו ויינר, באתר קומפוניסטן דר גגנווארט לאו ויינר, באתר AllMusic (באנגלית) לאו ויינר, באתר MusicBrainz (באנגלית) לאו ויינר, באתר Discogs (באנגלית) לקסיקון יהודי הונגרי. 1929. לאו ויינר לאו ויינר, באתר "Find a Grave" (באנגלית) לאו ויינר, באתר אנציקלופדיה בריטניקה (באנגלית) ג'ון ס. וייסמן ומלינדה ברלאש, "לאו ויינר" במילון גרוב למוזיקה ומוזיקאים אונליין גרוב גרוב גרוב
ג'ון סינגלטון

ג'ון דניאל סינגלטון (באנגלית: John Daniel Singleton; ‏6 בינואר 1968 - 29 באפריל 2019) היה במאי קולנוע, תסריטאי ומפיק אמריקאי. רבים מסרטיו הראשונים של סינגלטון, יליד מזרח לוס אנג'לס, עוסקים בהשלכות של האלימות בתוך הערים, כגון: "החבר'ה מהשכונה" (1991), "לאהוב ולהתגבר" (1993), "ללמוד מהחיים" (1995) ו"בייבי בוי" (2000). סינגלטון הפך מוכר יותר לקהל הרחב בעקבות הסרטים "מהיר ועצבני 2" (2003) ו"ארבעה אחים" (2005). נולד בלוס אנג'לס. אימו, שילה וורד-ג'ונסון, היא מנהלת מכירות בחברת תרופות, ואביו, דני סינגלטון, הוא סוכן נדל"ן, משכנתאות ומתכנן פיננסי. סינגלטון למד במכללת העיר פסדינה (Pasadena City College) ובבית הספר לאמנויות הקולנוע של אוניברסיטת דרום קליפורניה (USC School of Cinematic Arts). הוא סיים לימודיו בבית הספר לקולנוע ב-1990, והיה חבר במסדר Kappa Alpha Psi. סינגלטון נרשם ללימודי תסריטאות של מרגרט מרינג באוניברסיטת דרום קליפורניה, אשר מכינה את הסטודנטים למעבר מכתיבה חובבנית לכתיבה מקצועיות במערכת ההוליוודית. בשנת 1991 יצא הסרט הראשון של סינגלטון, "החבר'ה מהשכונה", שעליו סינגלטון קיבל את פרס האקדמיה כתסריט וכבמאי הטוב ביותר. בגיל 24 היה סינגלטון הבמאי הצעיר ביותר אשר היה מועמד לפרס אוסקר לבמאי הטוב ביותר, והבמאי האפרו אמריקאי הראשון שמועמד לפרס זה. באותה השנה סינגלטון ביים בנוסף את הקליפ לשיר "Remember The Time" של מייקל ג'קסון. ב-1997 נכנס הסרט רוזווד, שאותו הוא ביים, לתוך 47 הסרטים הטובים ביותר בפסטיבל הסרטים הבינלאומי שבברלין. ב-1996, נשא סינגלטון את השחקנית הגנאית אקוסואה בוסיה, בתו של ראש הממשלה הזמני הגאני, ד"ר קופי אברפה בוסיה (Kofi Abrefa Busia), לאישה. לזוג בת אחת, שאף הופיעה בסרט "דמעות של שמש" (2003) ובהפקות נוספות. לסינגלטון ילדה נוספת, מחברתו לשעבר טושה לואיס. ב-23 באוגוסט 2007 היה סינגלטון מעורב בתאונת דרכים, שבה פגע בהולך רגל בן 57 מלוס אנג'לס. סינגלטון נשאר במקום האירוע עד שהמשטרה הגיעה, אך מכיוון שלא נמצאו בגופו אלכוהול או חומרים אחרים אשר היו עלולים להשפיע על שיקול הדעת שלו, הוא שוחרר לאחר חקירה. הולך הרגל נפטר בבית החולים. המקרה הועבר לתובע המחוזי, אך לא הוגש כתב אישום נגד סינגלטון. ב-29 באפריל 2019 לקה בשבץ מוחי ונפטר. החבר'ה מהשכונה (1991) לאהוב ולהתגבר (1993) ללמוד מהחיים (1995) רוזווד (1997) שאפט (2000) בייבי בוי (2001) מהיר ועצבני 2 (2003) ארבעה אחים (2005) החטיפה (2011) Rebel‏ (2017) - (פרק אחד, סדרת טלוויזיה) ללמוד מהחיים (1995) שאפט (2000) בייבי בוי (2001) דחף וזרם (2005) אנחת הזעמן השחור (2007) הצעה בלתי חוקית (2007) הח'ברה מהשכונה (1991) לאהוב ולהתגבר (1993) ללמוד מהחיים (1995) שאפט (2000) בייבי בוי (2001) 8 מייל (2002) מדיה וקבצים בנושא ג'ון סינגלטון בוויקישיתוף אתר האינטרנט הרשמי של ג'ון סינגלטון (באנגלית) ג'ון סינגלטון, במסד הנתונים הקולנועיים IMDb (באנגלית) ג'ון סינגלטון, באתר AllMovie (באנגלית) ג'ון סינגלטון, באתר Box Office Mojo (באנגלית) ג'ון סינגלטון, במסד הנתונים הקולנועיים KinoPoisk (ברוסית) ג'ון סינגלטון, באתר AllMusic (באנגלית) ג'ון סינגלטון, באתר MusicBrainz (באנגלית) ג'ון סינגלטון, באתר Discogs (באנגלית) ג'ון סינגלטון, באתר "Find a Grave" (באנגלית) ג'ון סינגלטון, באתר אנציקלופדיה בריטניקה (באנגלית)
FlashFXP

FlashFXP היא תוכנה שמתפקדת כלקוח File Transfer Protocol (פרוטוקול להעברת קבצים) עם ממשק גרפי בסביבת חלונות. התוכנה תומכת גם בפרוטוקול File eXchange Protocol. ב-1998, צ'ארלס דויס, מייסד התוכנה, החל בבניית לקוח FTP לסביבת חלונות, לאחר ששמע לעצת חבריו כי אין לקוח FTP אמין עם ממשק גרפי בסביבה זו. הפרויקט נקרא תחילה Myfxp ונכתב בויז'ואל בייסיק. מאוחר יותר הסב את הפרויקט לדלפי, שפה תכנות מתקדמת יותר. דויס שינה את שם התוכנה ל-FlashFXP, וב-23 ביולי הוציא לאור את גרסתה הראשונה (1.0). בגרסה 2.0 החלה התוכנה לתמוך בפרוטוקולים TLS ו-SSL. ב-2003 דויס חתם על עסקה בלעדית עם חברת iniCom Networks, והוציא את גרסה 3.0. ב-2009, יצאה גרסה 4.0. ב 2017 יצאה גרסה 5.0 והיא הגרסה האחרונה בעקבות העובדה שמפתח התכנה נכלא ל-15 שנים. התוכנה מתורגמת לשפות רבות, ביניהן עברית, גרמנית, צרפתית, אנגלית, פורטוגזית, רוסית. File Transfer Protocol WinSCP אתר האינטרנט הרשמי של התוכנה (באנגלית) Scott Hardy. "Quincy man sent to Federal prison on child-sex count - WTAD". www.wtad.com. WTAD.
טל סולומון

טל סולומון (נולד ב-27 ביולי 1984) הוא אמן סטנד-אפ, שחקן, קריין ותסריטאי ישראלי. נולד בראשון לציון. בשנת 2006 החל את דרכו בסטנד-אפ במסגרת קאמל קומדי קלאב בתל אביב, ומאז נמנה עם אמני הבית במקום. מ-2007 כתב עבור מספר תוכניות טלוויזיה קומיות, בהן "תוכנית האירוח של מה קשור", "צחוק מעבודה", "סלב'ס" (במסגרת Yes הטלוויזיה בלוויין), "פוטופיניש" בהנחיית אלי פיניש (בערוץ הראשון), ו"מחוץ לחוק" (קומדי סנטרל וערוץ 10). בשנים 2009–2011 השתתף בשידורי האולפן השקוף של ערוץ המוזיקה 24, ב"ביפ קומדי האוס", ו"ביפ קומדי בר" (של הזכיינית קשת בערוץ 2), ו"קומדי בר" (של הזכיינית רשת). ב-2012 הופיע בתוכנית הסטנד-אפ הראשונה לילדים, "הצחוקיה", ששודרה בניקלודיאון, והתארח בסדרה "מחוץ לחוק" בקומדי סנטרל. מאז 2013 החל להעביר קורסים ללימוד סטנד-אפ במסגרת לימודי משחק. ב-2014 התפרסם בעקבות יצירת המתיחות הטלפוניות הידועות על הוט, בזק 144 וכו', שגרפו יותר מ-3 מיליון צפיות במצטבר. מתיחות אלו הולידו פינת מתיחות טלפוניות קבועה בהגשתו ב"תוכנית הבוקר" של קשת. מאז 2014 סולומון מופיע בכל הארץ עם מופע הסטנד-אפ שלו "מכל דבר עושה עניין". סולומון נשוי לרונית וגר בגבעתיים. אתר האינטרנט הרשמי של טל סולומון טל סולומון לא מזיע, בפודקאסט "גיקונומי", 4 ביולי 2017